
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 58 

20 Μαρτίου 1998 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 55 
Προστασία του θαλάσσιου περιβάλλοντος 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το Ν.743/77 -Περί προστασίας του θαλασσίου περι¬ 
βάλλοντος και ρυθμίσεως συναφών θεμάτων» (Α’ 319). 

β. Το άρθρο 20 του Ν.743/77 που προστέθηκε με το άρ¬ 
θρο δέκατο παρ.(16) του Ν. 2252/94 «Κύρωση Διεθνούς 
Σύμβασης "για την ετοιμότητα, συνεργασία και αντιμετώ¬ 
πιση της ρύπανσης της θάλασσας από πετρέλαιο. 1990" 
και άλλες διατάξεις» (Α’ 192). 

γ. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (Α 1 137) που συμπληρο)- 
θηκε με το άρθρο 27 του Ν.2081/92 (Α’ 154), όπως αντικα- 
ταστάθηκε από το άρθρο 1 παρ.2ατου Ν.2469/97 (Α’ 38). 

δ. Ότι από τις διατάξεις του παρόντος Π.Δ δεν προκα- 
λείται δαπάνη σε βάρος του Κρατικού προϋπολογισμού. 

ε. Τη γνωμοδότηση του Συμβουλίου της Επικράτειας α- 
ριθμ. 9/1998, με πρόταση του Υπουργού Εμπορικής Ναυ¬ 
τιλίας, αποφασίζουμε: 

Άρθρο πρώτο 

Κωδικοποιούνται σε ενιαίο κείμενο και μεταγλωττίζο¬ 
νται στη δημοτική όλες οι διατάξεις του Ν.743/77 και των 
τροποποιήσεων του, ως εξής: 

ΝΟΜΟΣ ΥΠ'ΑΡΙΘΜ; 743 
Κωδικοποιημένος Νόμος 

«Για την προστασία του θαλάσσιου περιβάλλοντος 
και τη ρύθμιση συναφών θεμάτων». 

Άρθρο 1 

(άρθρο δέκατο παρ. (1)και (2) Ν.2252/94) 
Ορισμοί. 

Γ ια την εφαρμογή των διατάξεων του παρόντος Νόμου 
ορίζονται ως: 

α) «Απόβλητα»: Τα υγρά που αποβάλλονται από πλοία, 
δεξαμενόπλοια και εγκαταστάσεις, τα οποία περιέχουν υ¬ 
πολείμματα των μεταφερόμενων, χρησιμοποιούμενων ή 
παραγόμενων υλών. 

β) «Απορρίμματα»: Τα πάσης φύσεως στερεά ή ημίρ- 


ρευστα κατάλοιπα που αποβάλλονται από πλοία, δεξαμε¬ 
νόπλοια και εγκαταστάσεις ξηράς. 

γ) «Απόρριψη»: Η εκβολή ή διαφυγή οποιοσδήποτε ου¬ 
σίας στη θάλασσα. 

δ) «Αρχή»: Τα Κεντρικά Λιμεναρχεία, Λιμεναρχεία και 
Υπολιμεναρχείατης Χώρας. 

ε) «Διασκορπιστικό»: Κάθε χημική ουσία που εγκρίνεται 
αρμόδια ως κατάλληλη για την εξουδετέρωση της ρύ¬ 
πανσης. 

στ) «Εγκαταστάσεις»: Τα διυλιστήρια πετρελαίου, οι 
εταιρίες αποθήκευσης, διακίνησης και εμπορίας πετρε¬ 
λαιοειδών και επιβλαβών ουσιών, τα ναυπηγεία, οι επι- 
σκευαστικές βάσεις πλοίων, οιχερσαίες ευκολίες υποδο¬ 
χής καταλοίπων, τα διαλυτήρια πλοίων, οι κάθε είδους λι¬ 
μενικές εγκαταστάσεις, οι λουτρικές εγκαταστάσεις, οι 
εγκαταστάσεις ιχθυοκαλλιεργειών, τα ξενοδοχεία, τα ε¬ 
στιατόρια, οι οικίες, οι εγκαταστάσεις αφαλάτωσης, οι 
βιομηχανίες και βιοτεχνίες και κάθε είδους επιχειρήσεις 
που είναι έγκατα στημένες στη θάλασσα, σε παράκτιους 
χώρους ή στην ενδοχώρα και χρησιμοποιούν τη θάλασσα 
και τις ακτές άμεσα ή έμμεσα για τις λειτο υ ργικές τους α¬ 
νάγκες ή έχουν άμεση ή έμμεση δυσμενή επίδραση στα 
θαλάσσιο περιβάλλον. 

Τ.) «Ευκολίες υποδοχής»: Οι πάσης φύσεως, μορφής και 
είδους χερσαίες ή πλωτές εγκαταστάσεις, που προορίζο¬ 
νται ή χρησιμοποιούνται για την παραλαβή και παραπέρα 
διάθεση από τα πλοία και δεξαμενόπλοια, καταλοίπων και 
πετρελαιοειδών μιγμάτων, τοξικών και δηλητηριωδών ου¬ 
σιών, απορριμμάτων, υπολειμμάτων φορτίου, λυμάτων 
και γενικά κάθε ουσίας ή αντικειμένου, η εκβολή ή η δια¬ 
φυγή των οποίων στη θάλασσα όπως και αν προκαλείται, 
μπορεί ναπροκαλέσει ρύπανση κατά την έννοια των παρ. 
(ιδ) και (ιε) του παρόντος. 

η) «Λύματα»: Τα αποβαλλόμενα από το αποχετευτικό 
σύστημα των πλοίων και δεξαμενοπλοίων που προέρχο¬ 
νται από χώρους υγιεινής, ενδιαίτησης και ιατρείων του 
πληρώματος και των επιβατών, τα αντίστοιχα των οικιών 
και των κάθε είδους εγκαταστάσεων, καθώς και αυτά που 
προέρχονται από τους χώρους των πλοίων που μεταφέ¬ 
ρουν ζωντανά ζώα. 
θ) «Μίλι»: Ναυτικό μίλι 1852 μέτρων, 
ι) «Πετρέλαιο»: Κάθε τύπος πετρελαίου που περιλαμ- 

βάνει, αργό πετρέλαιο, πετρέλαιο εξωτερικής καύσης, 
στερεά πετρελαιοειδή κατάλοιπα, πετρελαιοειδή απορ¬ 
ρίμματα και προϊόντα απόσταξης, καθώς και κάθε άλλος 
τύπος που, άσχετα από τη σύνθεσή του, χαρακτηρίζεται 

ειδικά από τη Σύμβαση ως πετρέλαιο. 

ια) «Πετρελαιώδες μίγμα»; Κάθε μίγμα που περιεχει πε¬ 
τρέλαιο όπως αυτό προσδιορίζεται από τον παρόντα ή α¬ 
πό τη Σύμβαση. 

ιβ) «Πλοίο»; Κάθε σκάφος ή πλωτό ναυπήγημα, εκτός α¬ 
πό δεξαμενόπλοιο, που κινείται αυτοδύναμα ή ρυμουλ- 
κείται. 

ιγ) «Δεξαμενόπλοιο»; Κάθε σκάφος ή πλωτό ναυπήγημα 
που είναι προορισμένο με το μεγαλύτερο τμήμα των χώ¬ 
ρων φορτίων του να αποθηκεύει ή να μεταφέρει αυτοδύ¬ 
ναμα ή με ρυμούλκηση πετρέλαιο, πετρελαιοειδή μίγμα¬ 
τα ή άλλες χύμα υγρές επιβλαβείς ουσίες. 

ιδ) «Ρύπανση»; Η παρουσία στη θάλασσα κάθε ουσίας, η 
οποία αλλοιώνει τη φυσική κατάσταση του θαλασσινού νε¬ 
ρού ή το καθιστά επιβλαβές, στην υγεία του ανθρώπου ή 
στην πανίδα και χλωρίδα των βυθών και γενικά ακατάλλη¬ 
λο για τις προβλεπόμενες κατά περίπτωση χρήσεις του. 

ιε) «Συμβάσεις»; Οι Διεθνείς Συμβάσεις που έχουν κυρω¬ 
θεί απάτην Ελλάδα και ισχύουν, μαζί μετά Πρωτόκολλα, τα 
Παραρτήματα και τις προσθήκες τους και που αναφέρο- 
νται με κάθε τρόπο σε θέματα ρύπανσηςτης θάλασσας και 
γενικά προστασίας του θαλάσσιου περιβάλλοντος. 

ιστ) «Συστάσεις»; Οι Συστάσεις που απευθύνονται από 
τους Διεθνείς Οργανισμούς προς τις Κυβερνήσεις των 
Κρατών «ελών τους για τη λήψη μέτρων προστασίας του 
θαλάσσιου περιβάλλοντος 

ιζ) «Υπουργός και Υπουργείο»; Ο Υπουργός Εμπορικής 
Ναυτιλίας και το Υπουργείο Εμπορικής Ναυτιλίας. 

ιη) «Επιβλαβής ουσία»; Κάθε είδους στερεή, υγρή ή αέ¬ 
ρια ουσία, η οποία χαρακτηρίζεται ως επιβλαβής και περι¬ 
λαμβάνεται στους σχετικούς πίνακες των διεθνών συμβά¬ 
σεων που ισχύουν και των κωδίκων του Διεθνούς Ναυτι¬ 
λιακού Οργανισμού (Ι.Μ.Ο.). 

ιθ) «Μόλυνση»; Η μορφή ρύπανσης που χαρακτηρίζεται 
από την παρουσία παθογόνων μικροοργανισμών στο πε¬ 
ριβάλλον ή δεικτώνπου υποδηλώνουντην πιθανότητα πα¬ 
ρουσίας τέτοιων μικροοργανισμών. 

κ) «Δ.Π.Θ.Π.»; Η Διεύθυνση Προστασίας Θαλάσσιου 
Περιβάλλοντος του Υπουργείου Εμπορικής Ναυτιλίας. 

κα) «Περιβάλλον»; Το σύνολο των φυσικών και ανθρω- 
πογενών παραγόντων και στοιχείων που βρίσκονται σε 
αλληλεπίδραση και επηρεάζουν την οικολογική ισορρο¬ 
πία, την ποιότητα ζωής, την υγεία των κατοίκων, την ιστο¬ 
ρική και πολιτιστική παράδοση και τις αισθητικές αξίες. 

κβ) «Υποβάθμιση»; Η πρόκληση από ανθρώπινες δρα¬ 
στηριότητες ρύπανσης ή οποιοσδήποτε άλλης μεταβο¬ 
λής στο περιβάλλον, η οποία είναι πιθανό να έχει αρνητι¬ 
κές επιπτώσεις στην οικολογική ισορροπία, στην ποιότη¬ 
τα ζωής και στην υγεία των κατοίκων, στην ιστορική και 
πολιτιστική κληρονομιά και στις αισθητικές αξίες. 

κγ) «Προστασία του περιβάλλοντος»; Το σύνολο των ε¬ 
νεργειών, μέτρων και έργων που έχουν στόχο την πρόλη¬ 
ψη της υποβάθμιοης του περιβάλλοντος ή την αποκατά¬ 
σταση, διατήρηση ή βελτίωσή του. 

κδ) «Αναγνωρισμένη επιχείρηση αντιμετώπισης ρύ¬ 
πανσης»; Η επιχείρηση που διαθέτει οργάνωση, εξοπλι¬ 
σμό, προσωπικό και μέσα σύμφωνα με τις διατάξειςτου πα¬ 
ρόντος νόμου και έχει εφοδιαστεί μετηνπροβλεπόμενη α¬ 
πό το άρθρο 11 του παρόντος νόμου άδεια λειτουργίας. 


κε) «Εξοπλισμός - μέσα αντιμετώπισης ρύπανσης»; 
Όλες οι συσκευές, μέσα, υλικά, ουσίες και εξοπλισμός 
που έχουν εγκριθεί από το Υπουργείο ή άλλες αρμόδιες υ¬ 
πηρεσίες της ημεδαπής ή της αλλοδαπής. 

Άρθρο 2 

(άρθρο δέκατο παρ. (3) Ν.2252/94) 

Έκταση εφαρμογής 

1. Ο παρών νόμος εφαρμόζεται σε περιπτώσεις ρύπαν¬ 
σης: 

(α) Των λιμανιών, των ακτών της χώρας και των Ελληνι¬ 
κών χωρικών υδάτων από εγκαταστάσεις ή πλοία και δε¬ 
ξαμενόπλοια, με Ελληνική ή ξένη σημαία, αλλά και από κά¬ 
θε άλλη πηγή ρύπανσης, και 
(β) της ανοικτής θάλασσας από πλοία και δεξαμενό¬ 
πλοια. με Ελληνική ή ξένη σημαία, με την επιφύλαξη της 
εφαρμογής των διατάξεων των Συμβάσεων που ισχύουν 
κάθε φορά. 

2. Πολεμικά πλοία, πλοία που χρησιμοποιούνται ως βοη¬ 
θητικά του Στόλου, καθώς και Κρατικά πλοία γενικά, ε¬ 
κτός από αυτά που χρησιμοποιούνται για εμπορικούς 
σκοπούς, ανεξάρτητα από τη σημαία που φέρουν, για ό¬ 
σο χρόνο βρίσκονται μέσα στις περιοχές της δικαιοδο¬ 
σίας της Ελλάδος, οφείλουν να εφαρμόζουν για την απο¬ 
φυγή ρύπανσης της θάλασσας, μέτρα ανάλογα με αυτά 
που προβλέπουν οι διατάξεις του παρόντος. 

Αρθρο 3 

{άρθρο δέκατο παρ. (4) Ν.2252/94) 
Απαγορευτικές διατάξεις. 

1. Απαγορεύεται: 

(α) Η απόρριψη στις ακτές, στα λιμάνια και στα ελληνι¬ 
κά χωρικά ύδατα πετρελαίου, πετρελαιοειδών μιγμάτων, 
επιβλαβών ουσιών ή μιγμάτων αυτών και πάσης φύσεως 
αποβλήτων, λυμάτων και απορριμμάτων από τα οποία 
μιπορεί να προκληθεί ρύπανση της θάλασσας και των α¬ 
κτών. 

(β) Η απόρριψη πετρελαιοειδών και λοιπών ρυπαντικών 
ουσιών στην ανοικτή θάλασσα, από τα οποία είναι δυνατό 
να προκύψει ρύπανση, σύμφωνα με αυτά που ορίζουν οι 
«Συμβάσεις». 

2. Η απόρριψη στη θάλασσα οηοιωνδήποτε ουσιών από 
παράκτιες ή άλλες εγκαταστάσεις επιτρέπεται μόνο μετά 
από άδειαπου παρέχεται σύμφωνα με τις διατάξεις που ι¬ 
σχύουν, εφόσον δεν υφίσταται κίνδυνος ρύπανσης. 

Άρθρο 4 

(άρθρο δέκατο παρ. (5) Ν.2252/94 και άρθρο 31 παρ. 11 
Ν. 1650/86) 

Υποχρεώσεις πλοίων και δεξαμενοπλοίων. 

1. Πλοία και δεξαμενόπλοια ανεξάρτητα από σημαία, 
που καταπλέουν σε ελληνικά λιμάνια, όρμους και αγκυ¬ 
ροβόλια. υποχρεούνται να: 

(α) Συμμορφώνονται με τις διεθνείς συμβάσεις που έ¬ 
χουν επικυρωθεί από την Ελλάδα και φέρουν τα προβλε- 
πόμενα από αυτές πιστοποιητικά και εξοπλισμό. 

(β) Παραδίδουν τα πάσης φύσεως πετρελαιοειδή μίγ¬ 
ματα, τα απορρίμιματα,τα υπολείμματα φορτίου καιτα κα¬ 
τάλοιπα επιβλαβών ουσιών στις αναγνωρισμένες ευκο¬ 
λίες υποδοχής καταλοίπωντου λιμανιού. 

Πίνακας των ουσιών των οποίων απαγορεύεται η απόρ¬ 
ριψη στη θάλασσα καθορίζεται με κοινή απόφαση των 

Υπουργών Περιβάλλοντος, Χωροταξίας και Δημοσίων 
Έργων και Εμπορικής Ναυτιλίας, λαμβάνοντας υπόψη τις 
διεθνείς συμβάσεις που ισχύουν. 

2. Η Αρχή μετά από διαπίστωση των πραγματικών συν¬ 
θηκών μπορεί να απαγορεύει τον απόπλου τωνπλοίων και 
δεξαμενοπλοίων μέχρ ι την πραγματοποίηση της παράδο¬ 
σης των καταλοίπων, ιδιαίτερα αν κατευθύνονται σε λιμά¬ 
νια που δε διαθέτουν ευκολίες υποδοχής. 

Θ.Απότηνυποχρέωσητηςπαρ. 1 εδάφιο (β) μπορούν να 
απαλλάσσονται τα πλοία και δεξαμενόπλοια κατά την κρί¬ 
ση της Αρχής, εφόσον συντρέχουν αθροιστικά οι παρα¬ 
κάτω προϋποθέσεις: 

(α) Διαθέτουν εγκεκριμένο εξοπλισμό διαχείρισης και ε¬ 
πεξεργασίας των κάθε είδους αποβλήτων - καταλοίπων 
τους, σύμφωνα με τις διεθνείς συμβάσεις που ισχύουν. 

(β) Κατευθύνονται σε λιμάνι που διαθέτει ευκολίες υπο¬ 
δοχής καταλοίπων. 

(γ) Η χωρητικότητα των δεξαμενών συγκράτησης πε¬ 
τρελαιοειδών μιγμάτων και καταλοίπων είναι επαρκής για 
τις ανάγκες του πλου. 

(δ) Εξασφαλίζεται ότι κατά τη διάρκεια του πλου τα πά- 
σης φύσεως απορρίμματα ή υπολείμματα φορτίου δε θα 
διαφύγουν στη θάλασσα. 

(ε) Ο πλοίαρχος αναλαμβάνει την υποχρέωση παράδο¬ 
σής τους στο επόμενο λιμάνι. 

Στις ανωτέρω περιπτώσεις η Αρχή καταχωρεί σχετική 
παρατήρηση στα προβλεπόμενα από τις ισχύουσες διε¬ 
θνείς συμβάσεις ημερολόγια, βιβλία ή εγχειρίδια διαχεί¬ 
ρισης, για την ενημέρωση της Αρχής του επόμενου λιμα¬ 
νιού κατάπλου του πλοίου. 

Άρθρο 5 

(άρθρο 1 παρ, 10 εδάφ. γ Π.Δ. 347/86) 
Υποχρεώσεις εγκαταστάσεων. 

1. Εγκαταστάσεις που χρησιμοποιούνται για μεταγγί¬ 
σεις πετρελαίου ή για επισκευές πλοίων, οφείλουν να δια¬ 
θέτουν ευκολίες υποδοχής πετρελαίου, καταλοίπων και 
μιγμάτων πετρελαίου, ακάθαρτου έρματος, ξεπλυμάτων 
των δεξαμενών δεξαμενοπλοίων, καθώς και λοιπών ρυ- 
πογόνων ουσιών. 

2. Η χωρητικότητα και η δυναμικότητα αυτών των ευκο¬ 
λιών υποδοχής, πρέπει να είναιτέτοια ώστε να καλύπτει α¬ 
πόλυτα τις ανάγκες των πλοίων που εξυπηρετούνται από 
αυτές, χωρίς καθυστέρηση. 

3. Οι εγκαταστάσεις οφείλουν κατά τη λειτουργία τους 
να παίρνουν όλα τα αναγκαία μέτρα για την αποφυγή ρύ¬ 
πανσης. 

4. Η ίδρυση, επέκταση ή τροποποίηση θαλάσσιων λου- 
τρικών εγκαταστάσεων επιτρέπεται μόνο μετά από άδεια 
που χορηγείται από την Αρχή, μετά από σύμφωνη γνώμη 
της Υγειονομικής Υπηρεσίας, που δίνεται μετά από προη¬ 
γούμενο έλεγχο των θαλασσινών νερών από αυτήν και ε¬ 
φόσον, με φροντίδα και ευθύνη της εγκατάστασης διατί¬ 
θενται μέσα για την αντιμετώπιση περιστατικών ρύπαν¬ 
σης μικρής έκτασης. Τα αναγκαία μέσα για το σκοπό αυτό 
ορίζονται με απόφαση του οικείου Νομάρχη. Ειδικάγιατις 
εγκαταστάσεις των Νομαρχιών του Νομού Αττικής αυτά 
ορίζονται με απόφαση του Υπουργού. 

5. Οι θαλάσσιες λουτρικές εγκαταστάσεις που λειτουρ¬ 
γούν κατά τις κείμενες διατάξεις υποχρεούνται, μέσα σε 
προθεσμία έξι μηνών από την έναρξη ισχύος του παρό¬ 
ντος, να πάρουν την κατά την προηγούμενη παράγραφο 
άδεια και οφείλουν να διαθέτουν τέτοιο εξοπλισμό, ώστε 
να μπορούν, αφενός να εξασφαλίζουν σε κάθε περίπτωση 


υγειονομικά επαρκή καθαρισμό των παραγόμενων λυμά¬ 
των. αφετέρου να αντιμετωπίζουν περιστατικά ρύπανσης 
μικρής έκτασης, όπως καθορίζονται κατά περίπτωση από 

την Αρχή. , „ 

6, Αν από ελέγχουςπου διενεργουνται αποτις αρμόδιες 

Υγειονομικές Υπηρεσίες προκύπτει, ότι η ρύπανση των 
νερών κάποιας περιοχής ανήλθε σε επίπεδα επικίνδυνα 
για τη δημόσια υγεία, ανακαλείται η άδεια της λουτρικής 
εγκατάστασης και απαγορεύεται από την Αρχή η παρα¬ 
πέρα χρησιμοποίησή της για κολύμβηση. 

Η απαγόρευση αίρεται και η άδεια χορηγείται πάλι, αν 
μετά από νεότερο έλεγχο διαπιστωθεί από τις 
Υγειονομικές Υπηρεσίες, ότι εξαφανίσθηκαν οι από τη ρύ¬ 
πανση των νερών κίνδυνοι για τη δημόσια υγεία. 

Άρθρο 6 

(άρθρο ένατο παρ. I (Α) Ν. 1147/81 και άρθρο δέκατο 
παρ. (6) Ν.2252/94) 

Μεταγγίσεις πετρελαίου. 

1. Με εξαίρεση τη φόρτωση και εκφόρτωση «λευκών» 
πτητικών προϊόντων πετρελαίου (βενζίνης, νάφθας, καυ¬ 
σίμων αεριωθουμένων, κηροζίνης και ελαφρού ϋΙΕ3Εί.) 
πρέπει κατά τη διενέργεια κάθε φόρτωσης και εκφόρτω- 
σης πετρελαίου ή πετρέλευσης σε εγκαταστάσεις και 
πλοία ποσότητας μεγαλύτερης από 1.000 τόνους, να τη¬ 
ρούνται με μέριμνα και ευθύνη αυτών των εγκαταστάσε¬ 
ων ή του πλοίου τα ακόλουθα μέτρα: 

(α) Να υπάρχει σε άμεση ετοιμότητα και στην επιβαλλό¬ 
μενη κατά περίπτωση έκταση πλωτό φράγμα, εγκεκριμέ¬ 
νου από το Υπουργείο τύπου, το οποίο θα αναπτύσσεται 
άμεσα σε περίπτωση διαρροής πετρελαίου, προκειμένου 
αυτό να περιορίζεται μέσα στο φράγμα. 

(β) Να υπάρχουν σε άμεση ετοιμότητα για χρησιμοποί¬ 
ηση εγκεκριμένα από το Υπουργείο μέσα αναρρόφησης 
και γενικά περισυλλογής του πετρελαίου που τυχόν διαρ¬ 
ρέει. Η δυναμικότητα και η ποσότητα των παραπάνω μέ¬ 
σων θα είναι ανάλογη με την ποσότητα και ποιότητα του 
διακινούμενου πετρελαίου ή παραγωγών αστού. 

(γ) Να διατίθενται για χρήση στην αναγκαία κατά περί¬ 
πτωση ποσότητα, διασκορπιστικές ουσίες εγκεκριμένου 
από το Υπουργείο τύπου, για την αντιμετώπιση της διαρ¬ 
ροής πετρελαίου ή παραγώγων αυτού. 

2. Από τις υποχρεώσεις της προηγούμενης παραγρά¬ 
φου μπορούν να απαλλάσσονται οι υπόχρεοι με απόφαση 
της Αρχής, εφόσον αναλάβει την τήρησή τους κρατικός ή 
ιδιωτικός φορέας, που κρίνεται από την Αρχή ως κατάλλη¬ 
λος για την αντιμετώπιση των κινδύνων από τη ρύπανση. 

3. Σε περίπτωση διενέργειας των εργασιών της παρ 1 
σε εγκαταστάσεις ή πλοία και σε ποσότητα 1 ,ΟΟΟτόνων ή 
μικρότερη, τα μέτρα προστασίας του θαλάσσιου περι¬ 
βάλλοντος που πρέπει να ληφθούν κατά περίπτωση, κα¬ 
θορίζονται με αποφάσεις της Αρχής. 

4. Σε περίπτωση κατάπλου απόχην αλλοδαπή σε ελληνι¬ 
κό λιμάνι πλοίου για φόρτωση ή εκφόρτωση πετρελαίου ή 
άλλων επιβλαβών ουσιών, πρέπει με μέριμνα του πλοιάρ¬ 
χου ή του πράκτορα του πλοίου να ειδοποιείται πριν από 
24 τουλάχιστον ώρες η τοπική Λιμενική Αρχή σχετικά με: 

(α) το τελευταίο λιμάνι προσέγγισης του πλοίου στην 
αλλοδαπή, 

(β) την ποσότητα που θα φορτωθεί ή θα εκφορτωθεί και 
το είδος του φορτίου, και 

(Υ) τ Π ν ποσότητα πετρελαιοειδών καταλοίπων και ακά¬ 
θαρτου έρματος που τυχόν υπάρχει για παράδοση. 

Άρθρο 7 

(άρθρο δέκατο παρ. (7) Ν. 2252/94) 
Υποχρεώσεις Πλοιάρχων Δεξαμενοπλοίων. 

1. Πλοίαρχοι δεξαμενοπλοίων που προορίζονται για ελ- 
ληνικά λιμάνια ή όρμους, οφείλουννα αναφέρουν στην οι¬ 
κεία Αρχή, κάθε ζημιά, φθορά ή ατύχημα, από τα οποία 
μπορεί να επέλθει ρύπανση της θάλασσας. 

2. Πλοίαρχοι δεξαμενοπλοίων που προσεγγίζουν σε ελ¬ 
ληνικά λιμάνια ή όρμους, για λόγους ανώτερης βίας, ο¬ 
φείλουν: 

(α) Ναειδοποιούντηνπλησιέοτερη Αρχή σχετικά μετον 
επικείμενο κατάπλου, την ποσότητα και το είδος του με- 
ταφερόμενου φορτίου πετρελαιοειδών καταλοίπων και 
τυχόν ακάθαρτου έρματος, το λιμάνι της τελευταίας προ¬ 
σέγγισής τους και τους λόγους που επιβάλλουν την προ¬ 
σέγγιση. 

(β) Να παραμένουν στη θέση που υποδεικνύεται από 
την Αρχή, ενημερώνοντάς την για τον επικείμενο απόπλο υ 
τους, αμέσως μόλις εκλείψουν οι λόγοι που επιβάλλουν 
την προσέγγιση. 

3. Είναι δυνατό να απαγορευθεί η είσοδος στα ελληνικά 
χωρικά ύδατα οποιουδήποτε δεξαμενοπλοίου έχει υπο- 
στεί ζημιά, φθορά ή ατύχημα, χωρίς προηγούμενη συμ¬ 
μόρφωσή του με τα προστατευτικά μέτρα που υποδει¬ 
κνύονται από την Αρχή. 

4. Πλοίαρχοι δεξαμενοπλοίων που βρίσκονται σε ελλη¬ 
νικά λιμάνια, αγκυροβόλια και όρμους υποχρεούνται να 
δέχονται την ιχνοθέτηση των δεξαμενών τους, τη λήψη 
δειγμάτων και γενικά την εφαρμογή οποιασδήποτε απο¬ 
δεκτής απάτην Αρχή μεθόδου, που υποβοηθά στον εντο¬ 
πισμό του υπαίτιου της ρύπανσης πλοίου. 

5. Οι διατάξεις του παρόντος άρθρου εφαρμόζονται ε¬ 
κτός από τα δεξαμενόπλοια και στα πλοία που μεταφέ¬ 
ρουν επιβλαβείς ουσίες χύμα ή σε συσκευασία. 

Άρθρο 8 

(άρθρο 31 παρ. 12 Ν. 1650/86 και άρθρο δέκατο παρ. (8) 
Ν. 2252/94) 

Πρόσθετες υποχρεώσεις δεξαμενοπλοίων. 

1. Με κοινές αποφάσεις των Υπουργών Περιβάλλοντος, 
Χωροταξίας και Δημοσίων Έργων και Εμπορικής Ναυτι¬ 
λίας είναι δυνατό να επιβάλλονται οι ελάχιστες αποστάσεις 
διέλευσης έμφορτων ή άφορτων δεξαμενοπλοίων από την 
πλησιέστερη ακτή, οι υποχρεωτικές πορείες αυτών και γε¬ 
νικά μέτρα αναφερόμενα στη θαλάσσια κυκλοφορία τους, 
με σκοπό τη ν πρ όλη ψη ρ ύπα νσης περιοχών ση μαντικού εν- 
διαφέροντος για την Εθνική Οικονομία. 

2. Με αποφάσεις του Υπουργού είναι δυνατό να επιβάλ¬ 
λονται: 

(α) Η απαγόρευση προσέγγισης για φόρτωση ή εκφόρ- 
τωση σε ελληνικό λιμάνι ή όρμο δεξαμενοπλοίου του ο¬ 
ποίου η υποδιαίρεση ή η κατασκευή του σκάφους δεν εί¬ 
ναι σύμφωνη προς τις διατάξεις της «Σύμβασης» ή άλλων 
διεθνών κανονισμών που έχουν κυρωθεί από την Ελλάδα. 

(β) Η απαγόρευση προσέγγισης μεγάλων δεξαμενο¬ 
πλοίων σε περίκλειστες περιοχές, αν λόγω του όγκου 
τους είναι δυσχερής η ενέργεια ελιγμών ή αυξάνονται ση¬ 
μαντικά οι κίνδυνοι πρόκλησης ρύπανσης από ατύχημα, 
καθώς και η υποχρεωτική πλοήγηση των δεξαμενοπλοίων 
κατά τον πλου προς και από τις παραπάνω περιοχές, για 
μεγαλύτερη ασφάλειά τους. 

3. Οι διατάξεις του παρόντος άρθρου εφαρμόζονται ε¬ 
κτός από τα δεξαμενόπλοια και στα πλοία που μεταφέ¬ 
ρουν επιβλαβείς ουσίες χύμα ή σε συσκευασία. 


Άρθρο 9 

(άρθρο δέκατο παρ. (9) Ν. 2252/94) 

Ευκολίες υποδοχής. 

1. Με απόφαση του Υπουργού καθορίζονται οι όροι και 
προϋποθέσεις αναγνώρισης των πλωτών ευκολιών υπο- 
δοχής. 

Προκειμένου για χερσαίες ευκολίες, οι όροι και προϋ¬ 
ποθέσεις καθορίζονται με κοινή απόφαση των Υπουργών 
Περιβάλλοντος, Χωροταξίας και Δημοσίων Έργων, Βιο¬ 
μηχανίας, Ενέργειας καιΤεχνολογίαςκαιΕμπορικής Ναυ¬ 
τιλίας. Προκειμένου για ευκολίες υποδοχής απορριμμά¬ 
των και λυμάτων απαιτείται η σύμπραξη καιτουΥπουργού 
Υγείας, Πρόνοιας και Κοινωνικών Ασφαλίσεων. 

2. Με απόφαση του Υπουργού καθορίζονται οι Οργανι¬ 
σμοί Λιμένων και τα Λιμενικά Ταμεία που υποχρεούνται 
στην κατασκευή, οργάνωση και λειτουργία μέσα στην πε¬ 
ριοχή ευθύνης τους, ευκολιών υποδοχής για την εξυπη¬ 
ρέτηση των αναγκών της περιοχής τους. 

Επίσης με όμοιες αποφάσεις μπορεί να επιτραπεί και σε 
ιδιωτικές επιχειρήσεις η κατασκευή, οργάνωση και εκμε¬ 
τάλλευση παρόμοιων ευκολιών. 

Ο έλεγχος της λειτουργίας των παραπάνω ευκολιών υ¬ 
ποδοχής γίνεται από την Αρχή και όταν πρόκειται για ευ¬ 
κολίες υποδοχής λυμάτων και απορριμμάτων, ο έλεγχος 
γίνεται από κοινού από την Αρχή μαζί με τις αρμόδιες 
Υγειονομικές Υπηρεσίες και το Υπουργείο Περιβάλλο¬ 
ντος, Χοΐροταξίας και Δημοσίων Έργων. 

3. Η παροχή ευκολιών υποδοχής κατά την προηγούμε¬ 
νη παράγραφο από εγκαταστάσεις που ανήκουν σε 
Οργανισμούς Αιμένος ή Λιμενικά Ταμεία ή ιδιωτικές επι¬ 
χειρήσεις. δεν παρέχει κανένα δικαίωμα σε οποιονδήποτε 
τρίτο για επιβολή ή είσπραξη από τα εξυπηρετούμενα α¬ 
πό τις εγκαταστάσεις αυτές πλοία, τέλους, αμοιβής ή α¬ 
ποζημίωσης για την αιτία αυτή. 

4. Τα τιμολόγια ευκολιών υποδοχής των Οργανισμών 
Λιμένων και Λιμενικών Ταμείων καθορίζονται αντίστοιχα 
από τα Διοικητικά Συμβούλια και τις Λιμενικές Επιτροπές 
καιεγκρίνονται από την εποπτεύουσα Αρχή. Προκειμένου 
για ιδιωτικές επιχειρήσεις, αυτά καθορίζονται από το 
Υπουργείο. 

5. Πλοία και πλωτά ναυπηγή ματα πο υ χρησιμοποιο ύ νται 
ως ευκολίες υποδοχής πρέπει να είναι εγγεγραμμένα στα 
ελληνικά νηολόγια. Γιατην ικανοποίηση επειγουσών ανα¬ 
γκών, μπορεί να επιτραπεί από το Υπουργείο η χρησιμο¬ 
ποίηση κατ’ εξαίρεση και πλοίων ή πλωτών ναυπηγημά¬ 
των με ξένη σημαία και για χρονικό διάστημα που ορίζεται 
απ' αυτό. 

Άρθρο 10 

(άρθρο δέκατο παρ. (10) Ν. 2252/94) 
Υφιστάμενες και νέες εγκαταστάσεις. 

1. Οι κατά την έναρξη ισχύος του παρόντος υφιστάμε¬ 
νες εγκαταστάσεις που λειτουργούν, υπόκεινται στις δια¬ 
τάξεις αυτού και των Προεδρικών Διαταγμάτων και 
Υπουργικών Αποφάσεων που εκδίδονται για την εκτέλεσή 
του, καθώς και στις διατάξεις που ισχύουν σχετικά με τη 
διάθεση αποβλήτων και απορριμμάτων. 

2. Γ ιατην ίδρυση και λειτουργία νέων εγκαταστάσεων και 
επέκταση ή τροποποίηση υφισταμένων, απαιτείται προη¬ 
γούμενη άδεια διάθεσης των αποβλήτων και απορριμμά¬ 
των κατά τα καθοριζόμενα από τις σχετικές διατάξεις 

3. Εγκαταστάσεις των οποίων τα έργα και οι δράστη- 

ριότητες υπάγονται σπς διατάξεις του άρθρου 3 του ν. 
1650/1986 όπως ισχύει, οφείλουν να υποβάλουν μελέτη 
περιβαλλοντικών επιπτώσεων σύμφωνα με τις διατάξεις 
του άρθρου 4 του ίδιου νόμου και την υπουργική απόφα¬ 
ση 69269/5387/24-10-1990 (ΦΕΚ 678 Β’). 

Αρθρο 11 

(άρθρο δέκατο παρ. (11) Ν. 2252/94) 
Υποχρεώσεις υπευθύνων ρύπανσης. 

1. Σε περίπτωση ρύπανσης ή πιθανού κινδύνου πρόκλη¬ 
σης αυτής, ο πλοίαρχος και ο εκπρόσωπος του πλοίου, ο 
προϊστάμενος ή διευθυντής της εγκατάστασης, καθώς 
και οι τυχόν εντεταλμένοι υποχρεούνται να αναφέρουν α¬ 
μέσως το περιστατικό στην αρμόδια Λιμενική Αρχή ή στο 
Υπουργείο και να λάβουν άμεσα κάθε πρόσφορο μέτρο 
για την αποτροπή, περιορισμό και αντιμετώπιση της ρύ 
πανσης, ενεργώντας σύμφωνα μετά υφιστάμενα σχέδια 
αντιμετώπισης της ρύπανσης. 

Σε περίπτωση που για οποιοδήποτε λόγο αυτός που 
προκάλεσε τη ρύπανση, οι συνυπεύθυνοι και οι τυχόν ε¬ 
ντεταλμένοι αδυνατούν να λάβουν τα αναγκαία μέτρα 
στην έκταση που απαιτείται, υποχρεούνται να αναθέτουν 
αμέσως τις εργασίες αυτές σε αναγνωρισμένες επιχειρή¬ 
σεις αντιμετώπισης της ρύπανσης, ευθυνόμενοι επιπρό¬ 
σθετα για τις συνέπειες κάθε καθυστέρησης. 

2. Η Αρχή, αμέσως μόλις πληροφορηθεί περιστατικό 
ρύπανσης ή πρόδηλο και επικείμενο κίνδυνο πρόκλησης 
ρύπανσης, παίρνει κάθε πρόσφορο μέτρο για την απο¬ 
τροπή, τον περιορισμό και την εξουδετέρωση των συνε¬ 
πειών της, ενημερώνοντας σχετικά τον πλοίαρχο ή πλοιο- 
κτήτη ή το νόμιμο αντιπρόσωπό του και σε περίπτωση α¬ 
πουσίας αυτών, τον πράκτορα ή άλλο αρμόδιο και σε 
περίπτωση εγκατάστασης τον ιδιοκτήτη ή αυτόν που την 
εκμεταλλεύεται. 

3. Η Αρχή μπορεί να χρησιμοποιεί και να συντονίζει ι¬ 
διωτικά μέσα και να ζητά τη συνδρομή συναφών οργανι¬ 
σμών ή ιδιωτικών επιχειρήσεων που διαθέτουν τα ανα¬ 
γκαία μέσα και τη σχετική πείρα για την αντιμετώπιση τέ¬ 
τοιων περιστατικών. 

4. Η χρησιμοποίηση των μέσων που ανήκουν σε Οργα¬ 
νισμούς και ιδιώτες γίνεται πάντοτε κάτω από τον έλεγχο 
της Αρχής, ενώ οι σχετικές δαπάνες βαρύνουν το πλοίο ή 
την εγκατάσταση και αυτόν που με οποιονδήποτε τρόπο 
προκάλεσε τη ρύπανση. 

5. Οι εργασίες αντιμετώπισης της ρύπανσης εκτελού- 
νται πάντοτε κάτω από την άμεση εποπτείατης Αρχής, η 
οποία εξασφαλίζει ότι διενεργούνται με την επιβαλλόμε¬ 
νη ταχύτητα και με αποδεκτές μεθόδους. 

6. Με απόφαση του Υπουργού καθορίζονται οι προϋπο¬ 
θέσεις χορήγησης άδειας και οι ελάχιστες απαιτήσεις σε 
οργάνωση, επιστημονικό και τεχνικό προσωπικό, εξοπλι¬ 
σμό, υλικά, μέσα και ουσίες που πρέπει να διαθέτουν οι ι¬ 
διωτικές επιχειρήσεις, καθώς και κάθε άλλη λεπτομέρεια 
προκειμένου να τους χορηγηθεί η άδεια λειτουργίας ως 
αναγνωρισμένες επιχειρήσεις καταπολέμησης της ρύ¬ 
πανσης της θάλασσας. 

7. Οι αναγνωρισμένες επιχειρήσεις καταπολέμησης της 
ρύπανσης έχουν όλες τις ευθύνες του εντολοδόχου τους 
για τη λήψη των προβλεπόμενων μέτρων πρόληψης και 
καταπολέμησης της ρύπανσης και εκΓελούντις σχετικές 
εργασίες κάτω απάτην εποπτεία και σύμφωνα με τις υπο¬ 
δείξεις της Αρχής, με ποινή ανάκλησης της άδειας που 
τους έχει χορηγηθεί. 


Αρθρο 12 

(άρθρο δέκατο παρ. (12) Ν. 2252/94) 
Εξασφάλιση απαιτήσεων. 

1. Για την αποκατάσταση ζημιών που έχουν προκληθεί 
από ρύπανση, καθώς και για τις δαπάνες που έχουν γίνει 
για την αποτροπή ή την εξουδετέρωση αυτής, υπεύθυνος 
είναι αυτός που προκάλεσε υπαίτιατη ρύπανση και μαζί μ’ 
αυτόν ευθύνονται σ' ολόκληρο και οι παρακάτω: 

(α) Για πλοία και δεξαμενόπλοια, ο πλοίαρχος, ο πλοιο¬ 
κτήτης, ο εφοπλιστής, ο διαχειριστής του πλοίου στην 
Ελλάδα και για πλοία και δεξαμενόπλοια που ανήκουν σε 
Ανώνυμες Εταιρίες και ο Πρόεδρος του Διοικητικού 
Συμβουλίου καθώς και ο Διευθύνουν Σύμβουλος αυτής. 

(β) Για εγκατάσταση, ο ιδιοκτήτης, αυτός που την εκμε¬ 
ταλλεύεται. αν δε αυτή ανήκει σε εταιρία ο Πρόεδρος του 
Διοικητικού Συμβουλίου και ο Διευθύνων Σύμβουλος αυ¬ 
τής, καθώς και όποιος γενικά εκπροσωπεί τη μονάδα που 
ρυπαίνει. 

2. Οι δαπάνες στις οποίες υποβλήθηκαν το Δημόσιο και 
οι Ο.Τ.Α. για την αποτροπή ή την αντιμετώπιση της ρύ¬ 
πανσης καταλογίζονται με αιτιολογημένη απόφαση της 
Α ΡΧής. που εκδίδεται σε βάρος του υπεύθυνου που προ¬ 
κάλεσε τη ρύπανση και των συνυπεύθυνων σύμφωνα με 
την παράγραφο 1 του παρόντος άρθρου και εισπράττο- 
νται σύμφωνα με τις διατάξεις του άρθρου 18 του παρό¬ 
ντος νόμου. 

3. Με απόφαση του Υπουργού καθορίζεται το κόστος για 
την ανά ώρα χρησιμοποίηση των πλωτών, χερσαίων και ε¬ 
ναέριων μέσων του Λ.Σ., η αμοιβή του προσωπικού που α¬ 
σχολήθηκε. καθώς και το κόστος των λοιπών μέσων και υ¬ 
λικών καταπολέμησης που χρησιμοποιήθηκαν ή αναλώθη¬ 
καν για την αντιμετώπιση του περιστατικού της ρύπανσης. 

4. Για την εξασφάλιση της καταβολής των δαπανών α¬ 
ντιμετώπισης της ρύπανσης μπορεί να απαγορεύεται ο α¬ 
πόπλους του πλοίου. 

Ο απόπλους μπορεί να επιτραπεί αν κατατεθεί εγγυητι¬ 
κή επιστολή τράπεζας που λειτουργεί στην ΕλΛάδα, πο¬ 
σού ίσου με το πιθανολογούμενο ύψος καταλογισμού δα¬ 
πανών ή ΙΕΤΤΕΒ ΟΡ υΝϋΕΒΤΑΚΙΝΟ του ασφαλιστικού 
οργανισμού στον οποίο είναι ασφαλισμένο το πλοίο ή το 
δεξαμενόπλοιο. 

5. Αρμόδια δικαστήρια για την εκδίκαση των κατά την 
παρ. 1 απαιτήσεων είναι τα δικαστήρια του τόπου όπου έ¬ 
γινε η ρύπανση ή ενός απότα λιμάνια όπου κατέπλευσετο 
πλοίο και σε περίπτωση ρύπανσης της ανοικτής θάλασ¬ 
σας και μη κατάπλου του πλοίου σε ελληνικό λιμάνι, τα δι¬ 
καστήρια Πειραιά. 

Άρθρο 13 

(άρθρο ένατο παρ. I (Β) Ν. 1147/81 και άρθρο μόνο Π.Δ 
86/97) 

Κυρώσεις. 

1. Οι παραβάτες του παρόντος Νόμου, της «Σύμβασης» 
και των Προεδρικών Διαταγμάτων και Υπουργικών Απο¬ 
φάσεων που εκδίδονται σε εκτέλεση αυτών, τιμωρούνται 
ποινικά, διοικητικά και πειθαρχικά ως εξής: 

(α) Ποινικές κυρώσεις: 

(ί) Αυτοί που με πρόθεση προκαλούν σοβαρή ρύπανση 
τιμωρούνται με φυλάκιση τουλάχιστον 3 μηνών. Αν από 
την πράξη μπορεί να προκύψει κίνδυνος ζημιάς ή βλάβης 
σε πρόσωπα ή πράγματα, τιμωρούνται με φυλάκιση του¬ 
λάχιστον ενός έτους. 

(ϋ) Αυτοί που από αμέλεια γίνονται υπαίτιοι των παρο- 

πάνω πράξεων τιμωρούνται με φυλάκιση. Αυτοί μπορούν 
να απαλλάσσονται από κάθε ποινή, αν με δική τους πρω¬ 
τοβουλία εξουδετερώσουν τη ρύπανση και αποτρέψουν 
κάθε βλάβη ή ζημιά που μπορεί να επέλθει ή αν με γρήγο¬ 
ρη αναγγελία προς τις Αρχές συντελέσουν στην εξουδε- 
τέρωση της ρύπανσης, καταβάλλοντας ταυτόχρονα και 
τις συναφείς δαπάνες. 

(β) Διοικητικές κυρώσεις: 

(ί) Υπαίτιοι ρύπανσης της θάλασσας ή των ακτών τιμω¬ 
ρούνται με απόφαση της αρμόδιας Αρχής με πρόστιμο 
μέχρι 5.000.000 δραχμές. 

Με πρόστιμο μέχρι το ίδιο ποσό τιμωρούνται οι παρα¬ 
βάτες των διατάξεων του παρόντος νόμου, με τις οποίες 
επιβάλλεται η λήψη μέτρων ή η τήρηση άλλων διαδικα¬ 
σιών για την πρόληψη, τον περιορισμό ή την καταπολέμη¬ 
ση της ρύπανσης ακόμη και αν δεν προκλήθηκε ρύπανση. 

Σε περιπτώσεις εξακολούθησης της ρύπανσης, επιβάλ¬ 
λεται από την Αρχή πρόστιμο μέχρι 2.000.000 δραχμές 
για κάθε ημέρα υπέρβασης της προθεσμίας που έχει τα¬ 
χθεί για την αποκατάσταση. 

Σε περίπτωση σοβαρής ρύπανσης, ο Υπουργός Εμπο¬ 
ρικής Ναυτιλίας επιβάλλει πρόστιμο μέχρι 250.000.000 
δραχμές. 

(ϋ) Με Προεδρικά Διατάγματα, μετά από πρόταση του 
Υπουργού, μπορούν να αυξάνονται τα ανώτατα όρια των 
προστίμων. 

(ϊϋ) Γιατην καταβολή των κατά το στοιχείο αυτό επιβαλ¬ 
λόμενων προστίμων ευθύνονται σε ολόκληρο τα αναφε- 
ρόμενα στο άρθρο 12παρ. 1 πρόσωπα. 

(γ) Πειθαρχικές κυρώσεις: 

Αν οι υπαίτιοι ρύπανσης είναι Έλληνες ναυτικοί, υπόκει- 
νται και σε πειθαρχική δίωξη κατά τις διατάξεις του 
Μέρους ΠΕΜΠΤΟΥ του Ν.Δ. 187/1973 «περί Κώδικος 
Δημοσίου Ναυτικού Δικαίου», τιμωρούμενοι με προσωρι¬ 
νή στέρηση άσκησης του ναυτικού επαγγέλματος. 

2. Οι παραπάνω κυρώσεις, όταν συντρέχουν οι νόμιμες 
προϋποθέσεις, επιβάλλονται αθροιστικά. 

Άρθρο 14 

(άρθρο δέκατοπαρ. (13), (14) και (15) Ν. 2252/94 
και άρθρο 1 παρ. 8 Ν. 2412/96) 

Διαδικασία διαπίστωσης παραβάσεων για την επιβολή 
διοικητικών κυρώσεων και άσκηση ένδικων μέσων. 

1. Η διαδικασία επιβολής των διοικητικών κυρώσεων 
(προστίμου), αρχίζει απάτην βεβαίωση τηςπαράβασης α¬ 
πό το όργανο που τη διαπιστώνει, το οποίο συντάσσει υ¬ 
ποχρεωτικά πλήρη έκθεση σχετικά μ’ αυτήν. Η έκθεση αυ¬ 
τή αποτελεί απόδειξη της παράβασης, Όμοια έκθεση, με 
ίση αποδεικτική δύναμη, συντάσσουν και οι χειριστές πο¬ 
λεμικών αεροσκαφών και ελικοπτέρων, καθώς και οι κυ¬ 
βερνήτες πολεμικών πλοίων που διαπιστώνουν παραβά¬ 
σεις ρύπανσης. 

Η παράβαση δύναται να διαπιστώνεται και μετά από ει¬ 
δικές χημικές αναλύσεις, δειγμάτων των ουσιών που χύ¬ 
θηκαν στη θάλασσα από τα πλοία ή τις εγκαταστάσεις ξη¬ 
ρός, που εκτελούνται από Κρατικά εργαστήρια. 

Η παράβαση επίσης δύναται να διαπιστώνεται με ειδικό 
εξοπλισμό εντοπισμού και ανίχνευσης της ρύπανσης της 
θάλασσας από εναέρια ή πλωτά ή χερσαία μέσα. 

2. Χειριστές αεροσκαφών της ελληνικής πολιτικής αερο¬ 
πορίας καθώς και Έλληνες Πλοίαρχοι και Κυβερνήτες ε¬ 
μπορικών πλοίων, οφείλουν να αναφέρουν στην Αρχή οποι¬ 
αδήποτε περίπτωση ρύπανσης διαπιστώνεται από αυτούς. 

3. Αρμόδια για τη διαπίστωση της παράβασης και την ε¬ 


πιβολή του προστίμου είναι η πλησιέστερη προς τοντόπο 
της παράβασης Αρχή ή η Αρχή του πρώτου λιμανιού κα¬ 
τάπλου του πλοίου μετά την παράβαση. 

4. Σχετικά με παραβάσεις που διαπράπονται από πλοία 
με ξένη σημαία, έξω απότα ελληνικά χωρικά ύδατα, η δια¬ 
πίστωση της παράβασης και η επιβολή των κυρώσεων διε- 
νεργείται όπως ορίζεται ειδικότερα από τη Σύμβαση. 

5. Από τη σύνταξη της κατόπιν παρ. 1 του παρόντος άρ¬ 
θρου έκθεσης και μέχρι την πληρωμή του επιβαλλόμενου 
προστίμου μεπΊν απόφαση που θα εκδοθεί, απαγορεύε¬ 
ται ο απόπλους του πλοίου. Η απαγόρευση του απόπλου 
αίρεται μετά από την κατάθεση εγγυητικής επιστολής 
Τράπεζας που λειτουργεί νόμιμα στην Ελλάδα, ισόποσης 
με το πρόστιμο που επιβλήθηκε ή πιθανολογείται κατά την 
κρίση της Αρχής σε σχέση με τις εν γένει συνθήκεςτης ρύ¬ 
πανσης. 

Ο απόπλους δύναται επίσης να επιτραπεί χωρίς την κα¬ 
ταβολή του προστίμου ή την κατάθεση εγγυητικής επιστο¬ 
λής Τράπεζας, με έγκριση του Υπουργού, για ένα ή περισ¬ 
σότερα ταξίδια, αν επιτακτικοί συγκοινωνιακοί ή άλλοι λό¬ 
γοι το δικαιολογούν ή αν παρέχεται άλλη επαρκής κατά την 
κρίση του Υπουργού, ασφάλεια και είναι απότα πράγματα 
ανέφικτη η άμεση προσκόμιση τραπεζικής εγγύησης. 

Στην περίπτωση αυτή, η Αρχή δύναται να δέχεται κατά¬ 
θεση προσωπικής επιταγής και να επιτρέπει τον απόπλου 
του πλοίου, με την προϋπόθεση αντικατάστασής της με ι¬ 
σόποση εγγυητική επιστολή Τράπεζας που λειτουργεί 
στην Ελλάδα, με μέριμνα των ενδιαφερομένων αμέσως 
μόλις αυτό γίνει εφικτό. 

6. Το πρόστιμο επιβάλλεται με αιτιολογημένη απόφαση 
της αρμόδιας Αρχής, μετά από έγγραφη κλήτευση του 
παραβάτη, ο οποίος καλείται σε απολογία μέσα σε 24 ώ¬ 
ρες από την επίδοσή της. Η προθεσμία αυτή μπορεί να πα- 
ραταθεί με αίτηση του ενδιαφερομένου για 5 ημέρες. 

7. Σε περίπτωση αδυναμίας ανεύρεσης του παραβάτη 
για οποιονδήποτε λόγο, καλείται για την παροχή εξηγή¬ 
σεων σχετικά με την παράβαση ο εκάστοτε Πλοίαρχος 
του πλοίου ή ο Πλοιοκτήτης ή ο εφοπλιστής ή ο εκπρό¬ 
σωπός τους. 

8. Η Διοικητική απόφαση που επιβάλλει την κύρωση εκ- 
δίδεται, όχι μόνο κατά του υπαίτιου της παράβασης, αλλά 
και εναντίον όλων των κατά το άρθρο 12 του παρόντος συ - 
νυπεύθυνων για την καταβολή του επιβαλλόμενου προ¬ 
στίμου. 

9. Αν για οποιονδήποτε λόγο δεν είναι δυνατή η έκδοση 
της απόφασης κατά του υπαίτιου της παράβασης, η δια¬ 
δικασία προχωρεί και η απόφαση εκδίδεται κατά των υ¬ 
πολοίπων συνυπεύθυνωντου άρθρου 12. 

10. Κατά της απόφασης που επιβάλλει το πρόστιμο, ο 
παραβάτης, όπως και κάθε υπόχρεος για την καταβολή 
του προστίμου, μπορεί να ασκήσει προσφυγή μέσα σε α¬ 
ποκλειστική προθεσμία 15 ημερών, που αρχίζει από την ε¬ 
πόμενη της κοινοποίησης σ’ αυτόν της απόφασης. 

Οι προσφυγές ασκούνται ενώπιον του Διοικητικού 
Πρωτοδικείου, μονομελούς σύνθεσης για ποσό προστί¬ 
μου μέχρι 200.000 δραχμές και τριμελούς σύνθεσης για 
μεγαλύτερο ποσό. 

Η άσκηση της προσφυγής δεν αναστέλλει την εκτέλεση 
της απόφασης. 

Άρθρο 15 

Σύσταση Περιφερειακών Σταθμών Καταπολέμησης της 
Ρύπανσης. 

1. Συνιστώνται στα Λιμεναρχεία Πειραιά, Θεσσαλο- 

νίκης, Πάτρας, Ελευσίνας, Καβάλας, Χανίων, από ένας 
Σταθμός Πρόληψης και Καταπολέμησης της Ρύπανσης 
της Θάλασσας. 

2. Οι αρμοδιότητες των Σταθμών αυτών συνίστανται 
στην επιθεώρηση των πλοίων κατά τις διενεργούμενες 
φορτοεκφορτώσεις πετρελαίου, τον έλεγχο παράδοσης 
των καταλοίπων πετρελαίων, πετρελαιοειδών μιγμάτων 
και άλλων ρυπογόνων ουσιών στις ευκολίες υποδοχής 
που διατίθενται γι' αυτό, την επιτήρηση του θαλάσσιου 
χώρου με πλωτά και χερσαία μέσα, την αντιμετώπιση πε¬ 
ριστατικών ρύπανσης με ειδικά αγήματα, καθώς και την ε¬ 
κτέλεση κάθε άλλης υπηρεσίας που ανατίθεται σ' αυτούς, 
σύμφωνα με τις Υπουργικές Αποφάσεις που εκδίδονται 
με την παρ. 5 του παρόντος άρθρου. 

3. Σε περίπτωση ανάγκης το Αρχηγείο Λιμενικού Σώ¬ 
ματος μπορεί να χρησιμοποιεί το προσωπικό και τα μέσα 
των Σταθμών και σε άλλη περιοχή και να αναθέτει σ’ αυ¬ 
τούς επιπλέον καθήκοντα, που ανάγονται στην αστυνό¬ 
μευση της ναυσιπλοΐας και την προστασία της ανθρώπι¬ 
νης ζωής στη θάλασσα. 

4. Με Προεδρικά Διατάγματα που εκδίδονται μετά από 
πρόταση των Υπουργών Εθνικής Οικονομίας, Προεδρίας 
της Κυβέρνησης, Οικονομικών και Εμπορικής Ναυτιλίας, 
μπορούν να συνιστώνται και άλλοι εκτός από τους παρα¬ 
πάνω Σταθμοί Πρόληψης και Καταπολέμησης της Ρύπαν- 
σης. 

5. Με αποφάσεις του Υπουργού, που δημοσιεύονται 
στην Εφημερίδα της Κυβέρνησης καθορίζονται: 

(α) Η έδρα κάθε Σταθμού Πρόληψης και Καταπολέμη¬ 
σης Ρύπανσης, καθώς και τα τοπικά όρια δικαιοδοσίας 
του, και 

(β) γενικά κάθε θέμα που ανάγεται στην οργάνωση και 
τη λειτουργία του. 

Άρθρο 16 

(άρθρο Ιδπαρ.Ι Ν. 1085/80, άρθρο 10 παρ.2 Ν. 1476/84. 

Ν. 1876/90, 

άρθρο 21 παρ.1 Ν. 2085/92, Π.Δ 259/88 και Π.Δ 410/88) 
Θέσεις προσωπικού. 

1. Στο σύνολο των οργανικών θέσεων του Υπουργείου 
περιλαμβάνονται. 

(α) Μία (1) θέση Τεχνικού Συμβούλου Επιθεωρήσεων 
Πλοίων. 

(β) Τέσσερις (4) θέσεις Κατωτέρων Πληρωμάτων Εμπο¬ 
ρικού Ναυτικού. 

Οι πιο πάνω οργανικές θέσεις προσωπικού μετατρέπο- 
νται αυτοδίκαια σε προσωρινές θέσεις και καταργούνται 
μόλις κενωθούν με οποιοδήποτε τρόπο. Για τις πιο πάνω 
καταργούμενες κενές θέσεις εκδίδεται κατά περίπτωση 
διαπιστωτική πράξη. 

2. Τα σχετικά με το πειθαρχικό δίκαιο ταυ προσωπικού 
αυτού διέπονται από τις διατάξεις του Π.Δ 410/88 «Κώδι¬ 
κας προσωπικού με σύμβαση εργασίας Ιδιωτικού Δικαίου 
Δημοσίου» (ΑΊ 91). 

3. Οι αποδοχέςτου υπηρετούντος με σύμβαση εργασίας 
Ιδιωτικού Δικαίου προσωπικού καθορίζονται ανάλογα με 
την ειδικότητα του καθενός σύμφωνα με τις διατάξεις του 
Ν .Δ 1198/72 «Περί του τρόπου ρυθμίσεως των όρων αμοι¬ 
βής εργασίας, του επί σχέσει εργασίας Ιδιωτικού Δικαίου 
κλπ» όπως έχει τροποποιηθεί με το Ν. 1876/90 (Α’27). 

4. Όσοι προσλήφθηκαν με σύμβαση εργασίας Ιδιωτικού 
Δικαίου σύμφωνα με τις διατάξεις του παρόντος και είναι 
κάτοχοι αποδεικτικού ναυτικής ικανότητας Εμπορικού 


Ναυτικού ασφαλίζονται ανεξάρτητα απότο χρόνο της θα¬ 
λάσσιας υπηρεσίας τους στο Ναυτικό Απομαχικό Ταμείο 
και τα αντίστοιχα Ταμεία Πρόνοιας Εμπορικού Ναυτικού. 

5. Αυτοί που κατά την προηγούμενη παράγραφο επαν¬ 
δρώνουν τα πλωτά μέσα Λ.Σ. υπάγονται κατά την εκτέλε¬ 
ση της Υπηρεσίας τους στις ποινικές και πειθαρχικές δια¬ 
τάξεις του Κώδικα Δημόσιου Ναυτικού Δικαίου, εκτός αν 
ορίζεται διαφορετικά από άλλες ειδικές διατάξεις που α¬ 
φορούν την Υπηρεσία σε πλωτά μέσα του Λιμενικού 
Σώματός. 

6. Αξιωματικοί και Υπαξιωματικοί του Λ.Σ. που επιβαί¬ 
νουν σε αεροσκάφη ως εναέριοι παρατηρητές, υπάγο¬ 
νται στις διατάξεις των νόμων που διέπουν κάθε φορά το 
ιπτάμενο προσωπικό της Αεροπορίας Στρατού. 

Αρθρο 17 

Υποχρεώσεις Οργανισμών Λιμένων 
και Λιμενικών Ταμείων. 

1, Οι Οργανισμοί Λιμένων και τα Λιμενικά Ταμεία έχουν 
υποχρέωση να διαθέτουν κατάλληλους παραλιακούς χώ¬ 
ρους για την εγκατάσταση των Σταθμών Πρόληψης και 
Καταπολέμησης Ρύπανσης και την αποθήκευση του μη¬ 
χανικού τους εξοπλισμού, καθώς και την εξασφάλιση των 
απαιτούμενων ευκολιών για την υποδοχή και παραμονή 
των πλωτών τους μέσων. 

2. Οι χώροι και οι υπόλοιπες ευκολίες που απαιτούνται 
για το λόγο αυτό καθορίζονται από τριμελή Επιτροπή, 
που αποτελείται από το Νομάρχη ή αντιπρόσωπό του, α¬ 
πό έναν εκπρόσωπο της Αρχής και από έναν εκπρόσωπο 
του Οργανισμού Λιμένος ή του Λιμενικού Ταμείου. Σε πε¬ 
ριπτώσεις έκτακτης ανάγκης, η αποθήκευση των μέσων 
και υλικών απορρύπανσης σε λιμάνια όπου εδρεύει 
Περιφερειακός Σταθμός, γίνεται σε κατάλληλους χώ¬ 
ρους που βρίσκονται με μέριμνα της επιτροπής που προ- 
βλέπεται από το παρόν άρθρο. 

Άρθρο 18 

(άρθρο 3 παρ. 3,4 και 5 Ν.2242/94) 

Είσπραξη και διάθεση εσόδων από πρόστιμα. 

1. Τα πρόστιμα που επιβάλλονται κατά τις διατάξεις των 
άρθρων 13 και 14 του παρόντος νόμου περιέρχονται στο 
Ειδικό Ταμείο Εφαρμογής Ρυθμιστικών και Πολεοδο- 
μικών Σχεδίων (Ε.Τ.Ε.Ρ.Π.Σ.) και τηρούνται σε ειδικό λο¬ 
γαριασμό που ονομάζεται «Γαλάζιο Ταμείο». Στο ίδιο τα¬ 
μείο και λογαριασμό περιέρχονται επίσης τα πρόστιμα 
που επιβάλλονται κατά τις διατάξεις του πέμπτου άρθρου 
του ν. 314/1976 (ΦΕΚ 106 Α’), όπως ισχύει, του πέμπτου 
άρθρου του ν. 855/1978 (ΦΕΚ 235 Α 1 }. όπως τροποποιή¬ 
θηκε με το ένατο άρθρο παρ. II του ν. 1147/1981 (ΦΕΚ 110 
Α’), όπως ισχύει, του πέμπτου άρθρου του ν. 1147/1981, 
όπως ισχύει, του ένατου άρθρου του ν. 1269/1982 (ΦΕΚ 
89 Α’), όπως ισχύει, του τρίτου άρθρου του ν. 1634/1986 
(ΦΕΚ 104 Α'), όπως ισχύει, του πέμπτου άρθρου του ν. 
1638/1986 (ΦΕΚ 108 Α’), όπως ισχύει. Στο κατά την προη¬ 
γούμενη παράγραφο ταμείο περιέρχονται επίσης τα πο¬ 
σά καταλογισμού δαπανών, στις οποίες προβαίνει το 
Δημόσιο για την αποτροπή και εξουδετέρωση ρυπάνσε¬ 
ων, σύμφωνα με τις διατάξεις του άρθρου 12 του παρό¬ 
ντος νόμου, καθώς και τα υπέρ του Δημοσίου ποσά που ε¬ 
πιδικάζονται για δαπάνες αποτροπής ή εξουδετέρωσης 
ρυπάνσεων, σύμφωνα με τις διατάξεις των νόμων 
314/1976και 1638/1986, όπωςισχύουν. 

Τα κατά τα προηγούμενα εδάφια πρόστιμα και καταλο- 

γισμοί δαπανών εισπράττονται κατά τις διατάξεις για την 
είσπραξη δημοσίων εσόδων και αποδίδονται οτο 
Ε.ΤΈ.Ρ.Π.Σ. Ο τρόπος, τα όργανα και η διαδικασία από¬ 
δοσης και κάθε αναγκαία λεπτομέρεια καθορίζονται με 
κοινή απόφαση των Υπουργών Οικονομικών, Περιβάλ¬ 
λοντος, Χωροταξίας και Δημοσίων Έργων και Εμπορικής 
Ναυτιλίας. 

2. Τα παραπάνω έσοδα διατίθενται μετά από πρόταση 
του Υπουργού Εμπορικής Ναυτιλίας, με κοινές αποφά¬ 
σεις των Υπουργών Περιβάλλοντος, Χωροταξίας και 
Δημοσίων Έργων και Εμπορικής Ναυτιλίας αποκλειστικά 
γιατηνπρόληψη και εξουδετέρωση της ρύπανσηςτης θά¬ 
λασσας, καθώς και για παρεμβάσεις στις ακτές και στα λι¬ 
μάνια και κυρίως για: 

(α) Την προμήθεια πλωτών, χερσαίων και εναέριων μέ¬ 
σων για την προστασία του ελληνικού θαλάσσιου χώρου 
από τη ρύπανση, καθώς και για την αντιμετώπιση δαπα¬ 
νών συντήρησης, επισκευής, εξοπλισμού και προμήθειας 
καυσίμων αυτών. 

(β) Την προμήθεια μέσων και εργαλείων και γενικά την 
αντιμετώπιση δαπανών για την εξουδετέρωση περιστατι¬ 
κών ρύπανσης. 

(γ) Την αντιμετώπιση δαπανών ανάθεσης εξετάσεων σε 
ιδιωτικά επιστημονικά εργαστήρια της ημεδαπής ή της 
αλλοδαπής. 

(δ) Την προμήθεια οργάνων και υλικών γενικά που είναι 
αναγκαία για την εύρυθμη λειτουργία της Διεύθυνσης 
Προστασίας Θαλάσσιου Περιβάλλοντος. 

(ε) Τη συμμετοχή της Διεύθυνσης Προστασίας 
Θαλάσσιου Περιβάλλοντος σε εργασίες Διεθνών Οργανι¬ 
σμών, Επιτροπών, Συνεδρίων σχετικά με θέματα θαλάσ¬ 
σιου περιβάλλοντος. 

(στ) Την καταβολή ενοικίων για μισθώσεις ακινήτων, κα¬ 
θώς και για την εκμίσθωση πλωτών, χερσαίων και εναέ¬ 
ριων μέσων για την εξυπηρέτηση έκτακτων αναγκών της 
Διεύθυνσης Προστασίας Θαλάσσιου Περιβάλλοντος. 

(ζ) Την αμοιβή προσωπικού που παρέχει έκτακτα βοη¬ 
θητικές υπηρεσίες για την αντιμετώπιση περιστατικών 
ρύπανσης. 

(η) Την κατασκευή έργων αρμοδιότητας του 
Υπουργείου Εμπορικής Ναυτιλίας, καθώς και την επι¬ 
σκευή ή συντήρηση κτιρίων και λοιπών εγκαταστάσεων 
της Διεύθυνσης Προστασίας Θαλάσσιου Περιβάλλοντος. 

(θ) Την αποζημίωση των μελών ομάδων εργασίας που 
συγκροτούνται από μη δημόσιους υπαλλήλους ή υπαλλή¬ 
λους ΝΠΔΔ για τη μελέτη ειδικών θεμάτων προστασίας 
του θαλάσσιου περιβάλλοντος, την αποζημίωση συμβού¬ 
λων και την αντιμετώπιση δαπανών ανάθεσης εκπόνησης 
μελετών για την αιτία αυτή. 

(ι) Την οργάνωση εκδηλώσεων, την εκτύπωση εντύπων 
και την ενίσχυση προσπαθειών που αποσκοπούν στη δια¬ 
παιδαγώγηση των ναυτιλλομένων και του κοινού σχετικά 
με την ανάγκη προστασίας του θαλάσσιου περιβάλλοντος. 

(ια) Τη μετάκληση από το εξωτερικό εμπειρογνωμόνων 
σε θέματα προστασίας του θαλάσσιου περιβάλλοντος και 
την παροχή σ' αυτούς της επιβαλλόμενης φιλοξενίας. 

Η διαδικασία, ο τρόπος διάθεσης, καθώς και κάθε ανα¬ 
γκαία λεπτομέρεια, καθορίζονται με κοινή απόφαση των 
Υπουργών Περιβάλλοντος, Χωροταξίας και Δημοσίων 
Έργων και Εμπορικής Ναυτιλίας. 

3. Πρόσωπα που συμπράττουν και υποβοηθούν με ο 
ποιονδήποτε τρόπο στην ανακάλυψη υπαίτιων ρύπανσης 
δικαιούνται αμοιβή που καθορίζεται με κοινή απόφαση 
των Υπουργών Οικονομικών και Ναυτιλίας. 


Το ύψος της αμοιβής καθορίζεται ανάλογα με το ύψος 
του επιβαλλόμενου προστίμου και καταβάλλεται από το 
Δημόσιο Ταμείο, στα δικαιούμενα πρόσωπα, αμέσως μό¬ 
λις η απόφαση επιβολής του προστίμου καταστεί αμετά- 
κλητη. Αντα δικαιούμενα πρόσωπα ανήκουν στο Λιμενικό 
Σώμα, ο προσδιορισμός τους και η κατανομή της αμοιβής 
καθορίζονται με απόφαση του Υπουργού, μετά από πρό¬ 
ταση της αρμόδιας Αρχής. Κατά τα λοιπά ισχύουν οι δια¬ 
τάξεις του άρθρου 23 του Α.Ν. 389/1936 «περί οργανώ- 
σεως Οικονομικής Αστυνομίας κατά Θάλασσαν». 

Αρθρο 19 

ίάρθρο 31 παρ.13 Ν. 1650/36) 

Έλεγχος καταλληλότητας ουσιών απορρύπανσης. 

Με κοινές αποφάσεις των Υπουργών Υγείας, Πρόνοιας 
και Κοινωνικών Ασφαλίσεων. Περιβάλλοντος, Χωροτα¬ 
ξίας και Δημοσίων Έργων και Εμπορικής Ναυτιλίας, μετά 
από γνωμοδότηση του Εθνικού Κέντρου Θαλασσίων 
Ερευνών και του Εθνικού Οργανισμού Φαρμάκων 
(Ε.Ο.Φ.) ή άλλου κρατικού εργαστηρίου καθορίζονται οι 
προδιαγραφές και ο έλεγχος της από άποψη δημόσιας υ¬ 
γείας και περιβάλλοντος καταλληλότητας των κάθε εί¬ 
δους ουσιών που μπορούν να χρησιμοποιηθούν για την ε¬ 
ξουδετέρωση της ρύπανσης της θάλασσας. 

Άρθρο 20 

(άρθρο δέκατο παρ.( 17) Ν. 2252/94) 
Καταργούμενες διατάξεις. 

Καταργούνται: 

(α) Το Β.Δ. 532/1967 «περί διαδικασίας επιβολής προ¬ 
στίμων εις περιπτώσεις ρυπάνσεως ανοικτής θαλάσσης 
δια πετρελαίου». 

(β) Η παρ. 3 του άρθρου 3 του Ν.Δ. 4529/1966 «περί κυ- 
ρώσεως της Διεθνούς Συμβάσεως «περί προλήψεως της 
ρυπάνσεως της θαλάσσης δια πετρελαίου» Λονδίνον 
1954 ως αύτη ετροποποιήθη υπό της Διασκέψεως 
Λονδίνου 1962, όπως αντικαταστάθηκε από την παρ. 2 
του άρθρου 3του Α.Ν. 388/1968«περίσυμπληρώσεως και 
τροποποιήσεως της «περί ελέγχου της ναυσιπλοΐας και ε- 
πιθεωρήσεως εμπορικών πλοίων νομοθεσίας». 

(γ) Η παρ. 1 του άρθρου 3 του Ν.Δ. 4529/1966, όπως α- 
ντικαταστάθηκεαπότο άρθρο 1 του Ν.Δ. 915/1971 «περί 
τροποποιήσεως και συμπληρώσεως της «περί προλήψε¬ 
ως ρυπάνσεως της θαλάσσης δια πετρελαίου υπό πλοίων 
νομοθεσίας», καθώς και το άρθρο 2του Ν.Δ. 915/1971. 

(δ) Το δεύτερο εδάφιο του άρθρου 1 του Β.Δ. 570/1971 
«περί αυξήσεως ορίων χρηματικών ποινών», και 
(ε) κάθε άλλη διάταξη που ανάγεται σε θέματα που ρυθ¬ 
μίζονται από τον παρόντα. 

Αρθρο δεύτερο 

1. Σεπερίπτωση νοηματικής διαφοράς επικρατεί το αρ¬ 
χικό κείμενο της διάταξης που κωδικοποιήθηκε και μετα¬ 
γλωττίσθηκε. 

2. Το παρόν Διάταγμα αρχίζει να ισχύει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 11 Μαρτίου 1998 

